కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఐఫాలోనూ సత్తా చాటిన శ్రీమంతుడు, బాహుబలి
తెలుగులో శ్రీమంతుడు, కన్నడలో రంగితరంగ చిత్రాలు ఐఫా అవార్డ్సు రేసులో ఫస్ట్ ర్యాంక్ సొంతం చేసుకున్నాయి.
| Updated:
Jan 27, 2016, 12:48AM IST
ఐఫాలోనూ సత్తా చాటిన శ్రీమంతుడు, బాహుబలి
ఎప్పుడూ దుబాయ్, మలేషియా వంటి దేశాల్లో ఘనంగా జరిగే ఐఫా అవార్డుల కార్యక్రమం ఈసారి మొట్టమొదటిసారిగా హైదరాబాద్‌లో జరిగింది. జనవరి 25, 26 తేదీలలో రెండు రోజులపాటు జరిగిన ఈ అవార్డుల ప్రదానోత్సవంలో తెలుగు, తమిళ, కన్నడ, మలయాళం సినీపరిశ్రమలకి చెందిన సినీ ప్రముఖులు పాల్పంచుకున్నారు. మంగళవారం జరిగిన అవార్డుల కార్యక్రమంలో తెలుగు, కన్నడ సినీరంగానికి చెందిన వివిధ కళాకారులకి అవార్డులు అందజేశారు. తెలుగులో శ్రీమంతుడు , కన్నడలో రంగితరంగ చిత్రాలు ఐఫా అవార్డ్సు రేసులో ఫస్ట్ ర్యాంక్ సొంతం చేసుకున్నాయి.
Visit Site
Recommended byColombia
2015లో టాలీవుడ్ బాక్సాఫీస్ రికార్డులు తిరగరాసిన శ్రీమంతుడు సినిమా ఐఫా అవార్డులని అందుకోవడంలోనూ తన సత్తా చాటుకుంది. లీడింగ్ మేల్ రోల్, లీడింగ్ ఫీమేల్ రోల్, సపోర్టింగ్ రోల్ మేల్, మ్యూజిక్ డైరెక్షన్, లిరిక్స్, ప్లేబ్యాక్ సింగర్ మేల్ కేటగిరీలలో మొత్తం 6 అవార్డులు కొట్టేసి ఈ జాబితాలో టాప్ పొజిషన్‌లో నిలిచిందీ సినిమా.
ఇక ఆ తర్వాత 5 అవార్డులతో రెండో స్థానంలో నిలిచింది బాహుబలి సినిమా. బెస్ట్ పిక్చర్, బెస్ట్ డైరెక్షన్, సపోర్టింగ్ రోల్ ఫీమేల్ నెగటివ్ రోల్, ప్లేబ్యాక్ సింగర్ ఫీమేల్ కేటగిరీలలో అవార్డులు అందుకుంది బాహుబలి చిత్రం.
వివిధ కేటగిరీలలో అవార్డులు అందుకున్న వారి వివరాలు
కేటగిరీ ఎంట్రీ సినిమా
బెస్ట్ పిక్చర్ శోభూ యార్లగడ్డ/ఆర్కా మీడియా బాహుబలి
బెస్ట్ డైరెక్షన్ ఎస్ఎస్ రాజమౌళి బాహుబలి
లీడింగ్ రోల్ మేల్ మహేష్ బాబు శ్రీమంతుడు
లీడింగ్ రోల్ ఫీమేల్ శృతిహాసన్ శ్రీమంతుడు
సపోర్టింగ్ రోల్ మేల్ జగపతి బాబు శ్రీమంతుడు
సపోర్టింగ్ రోల్ ఫీమేల్ రమ్యక్రిష్ణ బాహుబలి
కామిక్ రోల్ వెన్నెల కిషోర్ భలే భలే మగాడివోయ్
నెగటివ్ రోల్ రానా దగ్గుబాటి బాహుబలి
మ్యూజిక్ డైరెక్షన్ దేవీశ్రీ ప్రసాద్ శ్రీమంతుడు
లిరిక్స్ రామజోగయ్య శాస్త్రి శ్రీమంతుడు
ప్లేబ్యాక్ సింగర్ మేల్ సాగర్ శ్రీమంతుడు
ప్లేబ్యాక్ సింగర్ ఫీమేల్ సత్యయామిని బాహుబలి
మధ్యమధ్యలో అఖిల్ అక్కినేని, రాంచరణ్, తమన్నా, శ్రియ, కన్నడ స్టార్ శివరాజ్ కుమార్‌ లైవ్ పర్‌ఫార్మెన్స్ ఇచ్చి ఐఫా ఉత్సవాన్ని మరింత హుషారెత్తించారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.